පුංචි පවුල රත්රන් යන සංකල්පය සිංහල බෞද්ධ ජනතාව පමණක් අනුගමනය කිරීම හේතුවෙන් සසුන් කෙතට පැවිදි කුලදරුවන් ඇතුළත් වීම ඉතා දුර්වල මට්ටමක පවතින බවත් ඉදිරි සමාජයේ යහපත් පැවැත්ම වෙනුවෙන් එවැනි සංකල්පයන් බැහැර කිරීම කිසිසේත්ම අයුක්ති සහගත නොවන බවත් රාජ්‍ය කළමනාකරණ ප්‍රතිසංස්කරණ ඇමැති රත්නසිරි වික්‍රමනායක මහතා ප්‍රකාශ කෙළේ ය.පුංචි පවුල රත්තරන් සංකල්පයට එරෙහිව සෙසු ආගම් නායකයන් හඬක් නැඟුවද ඊට අපගේ ස්වාමීන් වහන්සේලා ගේ හඬක් නොමැති වීම කනගාටුවට කරුණක් බවද ඇමැති වික්‍රමනායක මහතා පැවැසීය.හොරණ ශ්‍රී පූර්වාරාම විහාරස්ථානයේ නිර්මාණය කිරීමට යෝජිත ධර්ම චක්‍ර මුද්‍රා සාරානාත් බුද්ධ ප්‍රතිමා වහන්සේට මුල්ගල් තැබීමේ මහෝත්සවයේ දී ඇමැතිවරයා එසේ සඳහන් කෙළේ ය.මෙය මේ වසර අවසන් වීමට පෙර නිමකර සැදැහැවතුන් උදෙසා නිරාවරණය කිරීමට සැළසුම් කර ඇත.1948 වසරේ දී හොරණ ප්‍රදේශයේ මුල් වරට ඇරැඹු දහම් පාසලද මේ විහාරස්ථානයේ ය.ශ්‍රී ලංකා රාමඤ්ඤ නිකායේ ප්‍රාදේශීය අධිකරණ සංඝනායක ග්‍රන්ථාකාර පරිවෙනාධ්‍යක්ෂ ශාස්ත්‍රපති රාජකීය පණ්ඩිත තෙබුවන ඥාණින්ද නාහිමියෝ මෙහි මූලාසනය හෙබ වූ අතර තවදුරටත් උත්සව සභාව ඇමැතූ රත්නසිරි වික්‍රමනායක ඇමැතිවරයා මෙසේ ද කීය.මෙවන් අති ශ්‍රේෂ්ඨ කාරණයක් වෙනුවෙන් ධර්මසිරි ද සිල්වා මහතා විසින් මෙහි මුළු වියදම තමන් විසින් දැරීම පිළිබඳව මාගේ ප්‍රසාදය පිරිනමනවා.